सोने में 15 रुपए का मामूली सुधार
नई दिल्ली| विदेशीबाजारों में अवकाश होने से घरेलू बाजार में कारोबारी गतिविधियां सुस्त रहीं। नाममात्र के कामकाज के बीच सोना किलोबार मामूली सुधरकर 25,540 रुपए प्रति 10 ग्राम पर पहुंच गया जबकि चांदी हाजिर 34,325 रुपए प्रति किलोग्राम के पूर्वस्तर पर रुकी रही। स्टॉकिस्टों की नाममात्र लिवाली से सोना किलोबार 25,540 रुपए प्रति 10 ग्राम पर मामूली 15 रुपए सुधरा। इसके समर्थन में स्टैंडर्ड सोना भी 25,690 रुपए पर इतना ही सुधरा। बीते दिन सोने में 125 रुपए की तेजी आई थी। गिन्नी अठग्रामी 22,200 रुपए के पूर्वबंद स्तर पर अपरिवर्तित बनी रही। चांदी हाजिर, साप्ताहिक वायदा और सिक्का क्रमश: 34,325, 34,325 रुपए तथा 480/490 रुपए के पूर्वस्तर पर स्थिर बने रहे।
एक दिन चांदी हाजिर में 25 रुपए का नाममात्र सुधार हुआ था जबकि साप्ताहिक वायदा 75 रुपए नरम हुआ था।
hin_Deva hin_Deva hin_Deva